BTS สยามแต่งทองอร่าม เทิดพระเกียรติพระเจ้าอยู่หัว-เฉลิมพระชนมพรรษา 28 ก.ค.
บีทีเอสเนรมิตสถานีสยามเป็นสีเหลืองทอง เทิดพระเกียรติ พระบาทสมเด็จพระเจ้าอยู่หัว ในวันเฉลิมพระชนมพรรษา 28 กรกฎาคม 2562 บริษัท ระบบขนส่งมวลชนกรุงเทพ จำกัด (มหาชน) แจ้งว่า เนื่องในโอกาสมหามงคล วันเฉลิมพระชนมพรรษาพระบาทสมเด็จ พระปรเมนทรรามาธิบดีศรีสินทรมหาวชิราลงกรณ พระวชิรเกล้า เจ้าอยู่หัว ครบรอบ 67 พรรษา กลุ่มบริษัทบีทีเอสได้เปลี่ยนสถานี รถไฟฟ้าสยาม ซึ่งเป็นสถานีขนาดใหญ่ที่สุดและมีจำนวนผู้โดยสารมากที่สุดในระบบรถไฟฟ้าบีทีเอส ให้เป็นสีเหลืองทอง ประดับลายไทย ทั่วทั้งสถานี เพื่อร่วมเทิดพระเกียรติในหลวง ในโอกาสมหามงคลครั้งนี้,สำหรับสถานีสยามเป็นสถานีขนาดใหญ่ที่สุด จากจำนวนทั้งหมด 43 สถานี โดยมีความสูง 4 ชั้น จะถูกประดับด้วยสีเหลืองทอง ประกอบลายไทย ตั้งแต่ประตูทางเข้าสถานีทั้งหมด ป้ายชื่อสถานีทั้งหมด เสาอาคารบนชั้นชานชาลาทุกเสา ป้ายประกอบอาคารทุกจุด ลิฟต์โดยสารในสถานี พร้อมกับข้อความถวายพระพรทั่วทั้งสถานี,นอกจากนี้ยังมีขบวนรถไฟฟ้าขบวนพิเศษที่ประดับสีเหลืองทอง พร้อมข้อความทรงพระเจริญ และข้อความ LONG LIVE THE KING เป็นตัวอักษรขนาดใหญ่ ออกวิ่งให้บริการและจะเป็นภาพ ที่งดงามเมื่อขบวนรถไฟฟ้าดังกล่าวเข้าจอดที่สถานีสยาม.
บีทีเอสเนรมิตสถานีสยามเป็นสีเหลืองทอง เทิดพระเกียรติ พระบาทสมเด็จพระเจ้าอยู่หัว ในวันเฉลิมพระชนมพรรษา 28 กรกฎาคม 2562 
บีทีเอส,สถานีสยาม,รถไฟฟ้าบีทีเอส,สยาม,วันเฉลิมพระชนมพรรษา,รถไฟฟ้าสยาม,ประดับสีเหลืองทอง,ข่าวทั่วไป